1. Morfologiske Bemærkninger om nogle Halofyter. 
De udpregede Halofyters morfologiske Ejendommeligheder ere velbekjendte: det 
Kjodfulde og Saftige, det ofte Klare og Gjennemsigtige, de i Storrelse sædvanlig ubetydelige, 
ofte liniedannede og trinde eller halvtrinde Blade; fremdeles, at disse Blade sædvanligvis 
ere hele og helrandede og ganske uden Ribber, idet Kjodfuldheden ligesom udvisker alle 
Indskæringer og Fremragninger; at Bladene ofte ere mere eller mindre oprette; at Stilken 
er meget kort, bred og oftest gaaer jævnt over i Pladen, og at nogle Arter ere reducerede 
saa stærkt i H. t. Bladstorrelse, at de maa betegnes som bladløse, f. Ex. Salicornia, 
Haloxylon 0. a. 
Som Prove paa, hvor ensartet en Bladtype der fremkommer, vil jeg henvise til 
den vestindiske Strandflora. Eggers har allerede omtalt den (l.c.)!) og skriver 
i en Note, at i det af Grisebach opstillede Skema for Vegetationsformer «synes dog end- 
nu at mangle nogle Betegnelser, saaledes for den hos flere maritime Buske udprægede 
Form med smalle, spatelformede Blade (f. Ex. Suriana maritima, Tournefortia gnapha- 
lodes)». Det fremgaar af Fig. 1, i hvilken Grad Spatelformen eller det omvendt ægdannede 
eller forlænget omyendt ægdannede Blad med hel Rand fremhersker hos vestindiske Halo- 
fyter. Det er den selvsamme Bladform, som træffes hos saa mange tokimbladede Roset- 
planter; men i Virkeligheden ere mange Halofyter jo ogsaa for saa vidt Rosetplanter, som 
Bladene ofte ere tet sammentrengte i Spidsen af Grenene og mere eller mindre oprette. 
Ogsaa blandt Vestindiens xerofile Buske og hos mange Hojbjergsbuske (f. Ex. paa Brasi- 
liens og Venezuelas Bjærge) træffes den samme omvendt ægdannede til forlænget spatel- 
dannede Form, den som Jungner betegner som ejendommelig for hans «Thaublätter». 
Bladene ere afbildede i formindsket Maalestok og ikke alle formindskede i samme Grad. 
De hore, trods de store Ligheder i Form, til 12 forskjellige Familier (16 forskjellige Siægter). 
1) Se Literaturlisten ved Afhandlingens Slutning. 
